KĀPĒC IZGUDROT?
Daudzi    izgudrojumi palīdz mums paveikt dabu daudz vieglāk un ātrāk, piemēram, trauku mazgājamā mašīna. Citi, piemēram,    atstarotāji, gādā par cilvēku 
drošību, bet daži, piemēram, fotogrāfija, ļauj paveikt daudzus darbus citadi nekā agrāk. Izgudrojumi ir progresa atslēga . Tāpēc pasaule tagad ir tik mūsdienīga.
DATORU LAIKMETS
Dators sākumā tika izveidots kā mašīna rēķināšanai. Tajā ievadīja skaitļus, mašīna veica aprēķinus un ieguva rezultātu.
Kopš 17. gadsimta izgudrotāji centās izgatavot arī sarežģītākas rēķināšanas mašīnas. Nozīmīgākā no tām bija Čārlza Bebidža analītiskā mašīna (19. gs. 40. gados), kuru tā arī neuzbūvēja. Pretstatā skaitīkļiem analītiskā mašīna varēja izpildīt programmu – secīgu darbību virkni.
Otrā pasaules kara laikā valdībām bija nepieciešams dators, lai uzlauztu slepenos kodus un rēķinātu raķešu trajektorijas. Lai nevajadzētu būvēt mehānisku mašīnu ar zobratiem, izgudrotāji izgatavoja elektrisku mašīnu ar elektronu lampām.
Datori kļuva daudz mazāki, kad 1958. gadā Džeks Kilbijs un Roberts Noiss izgudroja mikroshēmu.
Pakāpeniski datori kļuva pietiekami mazi un lēti, lai tos varētu izmantot iestādēs un mājās. Pirmais mājas dators tika izgatavots 1975. gadā.
SAKARI GADU GAITĀ
	Laiks
	Notikums

	1000 g.p.m.ē.
	Pirmie pastnieki piegādāja vēstules un sūtījumus, jājot ar zirgu.

	776 g.p.m.ē.
	Senie ēģiptieši, grieķi un romieši ziņojumu nogādei izmantoja baložus.

	Līdz 2. gs.
	Senie ķīnieši un Ziemeļamerika indiāņi izmantoja ugunskura dūmu signālus, lai nosūtītu vienkāršus ziņojumus, piemēram, „Nāciet palīgā”.

	Ap 1860. g.
	Tika izgudrots vieds, kā ar radioviļņiem nosūtīt ziņojumu. Bija dzimis radio.

	Ap 1870. g.
	Izgudrotāji radīja telefonu. Cilvēki varēja sarunāties pat daudzu kilometru attālumā.

	20. gs. 60. gadi
	Izgudrots internets.

	1984. g.
	Izgudroja globālo tīmekli www, kas ar īpašām saitēm savieno interneta vietnes.

	1992. g.
	Tika noraidīta pirmā īsziņa.



[bookmark: _GoBack]1. uzdevums. Virsrakstu “Lodīšu pildspalva” formatēt treknrakstā, mainīt rakstzīmju izmēru – 18.
2. uzdevums. Lodīšu pildspalvas nosaukumu formatēt slīprakstā.
LODĪŠU PILDSPALVA
Lodīšu pildspalvas ir visur. Visā pasaulē ik dienu pārdod miljardiem lodīšu pildspalvu. Par to jāsaka paldies cilvēkam, kuru sauca Biro.
[image: ]Lāslo Biro 20. gs. 30. gados  bija rakstnieks un mākslinieks. Reiz, apmeklējot tipogrāfiju, viņš ievēroja, ka tipogrāfijas krāsa nav tik šķidra un plūstoša kā parastā tinte. Viņš iepildīja tipogrāfijas krāsu savā pildspalvā, taču krāsa bija pārāk bieza un tikai aizķepēja pildspalvu.
Tad Biro izgudroja citu veidu, kā panākt, lai biezā krāsa plūstu vienmērīgi. Viņš pildspalvas galā ievietoja sīku lodīti, kura uz papīra zīmēja tintes līniju, ja to virzīja pa papīru.
20. gs. 50. gados franču kompānija Bic atklāja veidu, kā masveidā ražot ļoti lētas lodīšu pildspalvas. Tās tika nosauktas BicCristal un ļoti strauji izplatījās visā pasaulē.
3. uzdevums. Tekstā “Stāsts par leikoplastu” visus tajā minētos cilvēku vārdus un uzvārdus pasvītrot.
4. uzdevums. Kompānijas nosaukumu Johnson & Johnson formatēt slīprakstā.
STĀSTS PAR LEIKOPLASTU
Leikoplastu izgudroja Ērls Diksons, kuru iedvesmoja viņa neveiklā sieva. 1920. gadā viņš strādāja kompānijā Johnson Johnson, kurā tolaik ražoja pārsienamos materiālus slimnīcām.
Diksons bieži nesa pārsējus uz mājām, jo viņa sieva Džozefīne, gatavojot ēdienus un uzkopjot māju, allaž iemanījās sagriezt pirkstus un applaucēt rokas.
Kad vien Džozefīnei bija jāpārsien brūce, viņš uzlika uz tās kokvilnas marles spilventiņu, kuru nostiprināja ar līmlenti, nevis ar apsējiem, kuri bija tik neērti, ka bija neiespējami tos uzsiet pašam.
Ērls sagrieza marles saiti mazos kvadrātiņos un pielipināja tos pie medicīniskās līmlentes. Tad viņš lenti visā garumā pārklāja ar stīvauduma lenti un sarullēja. Tagad Džozefīnei tikai atlika nogriezt gabaliņu, noplēst stīvaudumu un aptīt līmlenti ap pirkstu.
5. uzdevums. Tekstā “Šokolādes tāfelīte” visu vārdu šokolāde rakstzīmes formatēt brūnā krāsā.
ŠOKOLĀDES TĀFELĪTE
Šokolādi iegūst no tropu zemēs augošā kakaokoka, kura augļi ir rūgtas un cietas pupiņas. Aptuveni pirms 2500 gadiem maiji un acteki – indiāņu ciltis, kas dzīvoja tagadējās Meksikas teritorijā, – grauzdēja kakao pupiņas un sajauca tās ar ūdeni un garšvielām. Šo dzērienu viņi dēvēja par “šokol – hā” vai “hokolat”.
Vairākus gadsimtus eiropieši dzēra šokolādi tāpat kā maiji un acteki. Dažkārt maiznieki to pievienoja arī kūkām, taču tolaik neviens nebija izgudrojis šokolādes tāfelīti.
1847. gadā Frānsiss Frajs, kurš piederēja pie slavenas šokolādes tirgotāju ģimenes, nolēma izgatavot cietu šokolādi – šokolādi, kuru varētu ēst. Viņš vienlaikus karsēja šokolādes pulveri un kakosviestu – abas sastāvdaļas tika iegūtas no kakao pupiņām – un pievienoja mazliet cukura. Kad maisījums atdzisa, tas sacietēja un kļuva par šokolādes tāfelīti.
6. uzdevums. Tekstā “Kaut kas košļājams” visus vārdus čikle formatēt treknrakstā.
KAUT KAS KOŠĻĀJAMS
[image: ]Jau aizvēsturiskajos laikos cilvēki košļāja bumbiņas, kuras bija izgatavotas no kaučukkoka sulas. Kopš senseniem laikiem cilvēki ir meklējuši kaut ko košļājamu, piemēram, koku sveķus vai sapodillas koka sulu, ko sauc “čikle”. Tāda košļājamā gumija, kādu mēs pazīstam mūsdienās, radās 1869. gadā.
19. gadsimtā Amerikā varēja nopirkt baltegles sveķus vai košļājamo vasku. Taču tas nebija visai tīkams, jo bija ciets, trausls un slikti garšoja. Viss mainījās, kad Antonio Lopess de Santaanna no Meksikas uz Ņujorku atveda veselu kravu košļājamās čikles, cerot, ka viņa draugs Tomass Adamss varēs to izmantot, lai ražotu jauna veida riepas, gumiju aizvietojot ar čikli.
Adamss centās no čikles izgatavot riepas, rotaļlietas un pat gumijas zābakus, bet viss šis pasākums cieta neveiksmi. Čikle nebija tik laba kā gumija. Dusmās Adamss nolēma izgāzt visu čikli vietējā upē. Bet pa ceļam viņš iegāja vietējā veikalā un ievēroja meiteni, kura pirka košļājamo vasku. Adamsam prātā iešāvās brīnišķīga doma – čikle var kļūt par lielisku košļājamo gumiju.
Adamss un viņa dēls Toms uzsāka ražošanu. Viņi no čikles izveidoja košļājamās gumijas plāksnītes, ietina tās zīdpapīrā un nogādāja tuvējā saldumu veikalā. Tās tika pārdotas dažās dienās. Drīz vien Adamss patentēja košļājamās gumijas izgatavošanas aparātu un uzbūvēja rūpnīcu. Košļājamai gumijai tika pievienoti arī piparmētru un augļu ekstrakti. 

